stanford-oval/wikipedia huggingface dataset:
อัครวัฒน์ อัศวเหม
การทำงาน

อัครวัฒน์ เริ่มทำงานการเมืองในพื้นที่จังหวัดสมุทรปราการ โดยการลงสมัครรับเลือกตั้งเป็นสมาชิกสภาจังหวัด (สจ.) หลายสมัย และรับเลือกเป็นนายกองค์การบริหารส่วนจังหวัดสมุทรปราการ ในปี 2546 ซึ่งเป็นการเลือกโดยอ้อม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 อัครวัฒน์ ลงสมัครรับเลือกตั้งเป็นครั้งแรกในนามพรรคมหาชน แต่ไม่ได้รับเลือกตั้ง ต่อมาปี 2554 ได้ลงสมัครรับเลือกตั้งอีกครั้งในนามพรรคมาตุภูมิ แต่แพ้อรุณลักษณ์ กิจเลิศไพโรจน์ จากพรรคเพื่อไทย หลังจากนั้นได้รับแต่งตั้งเป็นรองนายกองค์การบริหารส่วนจังหวัดสมุทรปราการ และเคยปฏิบัติหน้าที่แทนนายกองค์การบริหารส่วนจังหวัด (ชนม์สวัสดิ์ อัศวเหม)
อัครวัฒน์ เคยได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง กระทั่งในปี 2562 เขาได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ และได้รับเลือกตั้งเป็นสมาชิกสภาผู้แทนราษฎรสมัยแรก
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
สวนลุมไนท์บาซาร์ รัชดาภิเษก

| --- | --- |

ที่ตั้ง: ถนนรัชดาภิเษก แขวงจอมพล เขตจตุจักร กรุงเทพมหานคร
เปิดให้บริการ: กุมภาพันธ์ พ.ศ. 2559
ผู้พัฒนา: พี.คอน. ดีเวล็อปเมนท์
เจ้าของ: บ. สวนลุมไนท์บาซาร์ รัชดาภิเษก จำกัด
ที่จอดรถ: 3,500 คัน (เพิ่มได้อีก 80 คันสำหรับรถทัวร์)
สวนลุมไนท์บาซาร์ รัชดาภิเษก หรือ เดอะบาซาร์ รัชดาฯ เป็นโครงการพัฒนาพื้นที่เชิงพาณิชยกรรมแบบผสมบริเวณสี่แยกรัชดา-ลาดพร้าว ในพื้นที่แขวงจอมพล เขตจตุจักร กรุงเทพมหานคร โดยได้ย้ายจากพื้นที่เดิมที่หมดสัญญากับสำนักงานทรัพย์สินพระมหากษัตริย์และศาลมีคำสั่งให้รื้อถอนออกจากพื้นที่ตั้งแต่ปี พ.ศ. 2554 มาตั้งอยู่บนที่ดินของการรถไฟแห่งประเทศไทย โดยตามแผนเดิมที่ประชาสัมพันธ์ไว้ โครงการนี้จะเปิดตัวในวันที่ 23 ธันวาคม พ.ศ. 2558 แต่ได้เลื่อนการเปิดให้บริการเป็นเดือนกุมภาพันธ์ พ.ศ. 2559 โดยโครงการนี้ประกอบไปด้วยตลาดแผงลอย ร้านค้า และตลาดกลางคืน ซึ่งเมื่อสร้างเสร็จหมดทั้งโครงการแล้วจะมีความยาวในแนวระนาบกับพื้น 1.5 กิโลเมตร
สวนลุมไนท์บาซาร์ รัชดาภิเษกแห่งนี้คาดว่าจะมีผู้เข้าใช้บริการจำนวนใกล้เคียงกับสวนลุมไนท์บาซาร์แห่งเดิมซึ่งอยู่ที่ประมาณ 15,000 – 18,000 คนต่อวัน และมีชาวต่างชาติอย่างน้อย 4,000 คน รวมมูลค่าเงินลงทุนในโครงการนี้คือ 2,400 ล้านบาท
ประวัติ

ผู้พัฒนาโครงการนี้เป็นเจ้าของเดียวกับสวนลุมไนท์บาซาร์แห่งเดิมที่อยู่ติดกับสวนลุมพินี คือ พี.คอน. ดีเวล็อปเมนท์ เนื่องจากสวนลุมไนท์บาซาร์แห่งเดิมหมดสัญญาเช่าที่ดินและต้องส่งมอบพื้นที่คืนให้แก่สำนักงานทรัพย์สินพระมหากษัตริย์ พ่อค้าและแม่ค้าส่วนใหญ่ที่ขายของที่สวนลุมไนท์บาซาร์แห่งเดิมจึงย้ายมาขายของในที่ตั้งใหม่แทน และในปัจจุบัน โครงการบนที่ดินของสวนลุมไนท์บาซาร์แห่งเดิมคือโครงการวัน แบงค็อก
ก่อนจะเป็นสวนลุมไนท์บาซาร์ รัชดาภิเษก ที่ตั้งนี้เคยเป็นตลาดกลางคืนรัชดามาก่อน โดยในปี พ.ศ. 2553 - 2555 ผู้ค้าส่วนใหญ่ปิดตัวลงเพื่อหลีกทางให้มีการก่อสร้างห้างสรรพสินค้าและตลาดกลางแจ้ง และมีหลายส่วนที่ย้ายไปขายที่ชุมทางสยามยิปซีแทน
การจัดสรรพื้นที่

สวนลุมไนท์บาซาร์ รัชดาภิเษก ประกอบด้วยพื้นที่สำคัญดังนี้
ตลาดไนท์บาร์ซาร์ แบ่งออกเป็น 2 โซน คือโซนในร่ม และโซนกลางแจ้ง
โรงละครเดอะบาซาร์ เธียเตอร์ ความจุ 430 ที่นั่ง
โรงแรมเดอะ บาซาร์ แบงค็อก
นอกจากนี้ยังมีอาคารจอดรถ 8 ชั้น รองรับรถยนต์ได้ 3,500 คัน และรถทัวร์ 80 คัน
การเดินทาง

รถเมล์สาย 8, 27, 44, 73, 92, 96, 145, 191, 186, 502, 514, 545
รถไฟฟ้ามหานคร สายเฉลิมรัชมงคล สถานีลาดพร้าว และสถานีรัชดาภิเษก
ดูเพิ่ม

รายชื่อตลาดในกรุงเทพมหานคร
แหล่งข้อมูลอื่น

แผนที่และภาพถ่ายทางอากาศของ สวนลุมไนท์บาซาร์ รัชดาภิเษก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°48′16″N 100°34′28″E﻿ / ﻿13.804575°N 100.574500°E﻿ / 13.804575; 100.574500
| ด ค กตลาดที่มีชื่อเสียงในกรุงเทพมหานคร |
| --- | --- |
 ตลาดประตูน้ำ  ตลาดนัดจตุจักร  ตลาดรถไฟ  ตลาดรัชโยธิน  ตลาดพัฒน์พงศ์  ตลาดโบ๊เบ๊  ตลาดนางเลิ้ง  ปากคลองตลาด  สวนลุมไนท์บาซาร์ รัชดาภิเษก  ตลาดคลองถม-สะพานเหล็ก  ตลาดวังหลัง  ตลาดนัดรถไฟ แดนเนรมิต
โรงเรียนวัดบวรนิเวศ

| โรงเรียนวัดบวรนิเวศ |
| --- | --- |
Wat Bowonniwet School

ที่ตั้ง

250 ถนนพระสุเมรุ แขวงบวรนิเวศ เขตพระนคร กรุงเทพมหานคร รหัสไปรษณีย์ 10200
พิกัด: 13°45′35″N 100°30′04″E﻿ / ﻿13.759707°N 100.501106°E﻿ / 13.759707; 100.501106
ข้อมูล
ชื่ออื่น: บ.น. / B.N.
ประเภท: รัฐบาล โรงเรียนมัธยมศึกษาขนาดเล็ก
คติพจน์: บาลี: ปญฺญา นรานํ รตนํ (ปัญญาเป็นรัตนะของนรชน)
สถาปนา: 23 กุมภาพันธ์ พ.ศ. 2436; 132 ปีก่อน (2436-02-23)
ผู้ก่อตั้ง: พระบาทสมเด็จพระจุลจอมเกล้าเจ้าอยู่หัว
เขตการศึกษา: เขตพื้นที่การศึกษามัธยมศึกษา เขต 1 กลุ่ม 2
รหัส: 1010101003
ผู้อำนวยการ: นางสาวสุญาดา เฮงชัยโย
ระดับปีที่จัดการศึกษา: ม.1 - ม.6
สี: ██ เหลือง - ██ ดำ
เพลง: มาร์ชบวรนิเวศ
ต้นไม้: ราชพฤกษ์
เว็บไซต์: http://www.bn.ac.th
(กรุงเทพมหานคร)
โรงเรียนวัดบวรนิเวศ เป็นโรงเรียนรัฐบาลประเภทชายล้วน สังกัดสำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดสอนในระดับมัธยมศึกษาทั้งตอนต้นและตอนปลายเป็นโรงเรียนชายล้วน มีที่ตั้งอยู่ในบริเวณวัดบวรนิเวศวิหาร เขตพระนคร กรุงเทพมหานคร โรงเรียนนี้ตั้งขึ้นเมื่อ พ.ศ. 2436 ตามพระดำริของสมเด็จพระมหาสมณเจ้า กรมพระยาวชิรญาณวโรรส เพื่อจัดการศึกษาเล่าเรียนแก่พระภิกษุสามเณรในคณะธรรมยุติกนิกาย ต่อมาในปี พ.ศ. 2442 การจัดการเรียนการสอนของโรงเรียนวัดบวรนิเวศได้ก็กลายเป็นต้นแบบของการจัดการศึกษาในโรงเรียนต่าง ๆ ทั่วประเทศ ตามพระราชประสงค์ที่จะขยายโอกาสทางการศึกษาแก่ประชาชนของพระบาทสมเด็จพระจุลจอมเกล้าเจ้าอยู่หัว
โรงเรียนแห่งนี้เคยมีองค์สมเด็จพระสังฆราชเจ้า กรมหลวงวชิรญาณสังวร เป็นองค์อุปถัมภ์
ประวัติ

พระบาทสมเด็จพระจุลจอมเกล้าเจ้าอยู่หัวพระปิยะมหาราช รัชกาลที่ 5 ได้ทรงพระกรุณาโปรดเกล้าฯ   พระราชทานพระบรมราชานุญาตให้จัดตั้ง วิทยาลัย ขึ้นในวัดบวรนิเวศวิหารพระราชทานนามว่า มหามกุฏราชวิทยาลัยในปีพุทธศักราช 2436 (ร.ศ. 112) เพื่อให้เป็นที่ศึกษาเล่าเรียนพระปริยัติธรรมของพระภิกษุสามเณรในคณะธรรมยุตินิกาย ตามพระดำริของ   สมเด็จพระมหาสมณเจ้า กรมพระยาวชิรญาณวโรรสผู้ครองวัดบวรนิเวศวิหารในขณะนั้น โดยแบ่งเป็น 2 แผนกคือส่วนวิทยาลัยใช้เป็นที่เล่าเรียนพระปริยัติธรรมชั้นสูง และจัดตั้งโรงเรียนตามพระอารามเป็นสาขาหนึ่งของวิทยาลัยนี้
โรงเรียนวัดบวรนิเวศเป็นส่วนหนึ่งของมหามกุฏราชวิทยาลัย โดยมีพระเจ้าน้องยาเธอ กรมหมื่นวชิรญาณวโรรส ทรงเป็นผู้จัดการพระองค์แรก ต่อมาการเรียนการสอนในโรงเรียน ได้ขยายตัวกว้างขวางออกไปตามลำดับ ในปีพุทธศักราช 2442 (ร.ศ. 117) พระบาทสมเด็จพระจุลจอมเกล้าเจ้าอยู่หัว มีพระราชประสงค์ให้ขยายการศึกษาให้แพร่หลายไปทั่วประเทศ จึงโปรดเกล้าฯ ให้นำหลักสูตรและวิธีการสอนที่ใช้ในโรงเรียนวัดบวรนิเวศ ไปใช้สอนตามโรงเรียน ต่าง ๆ ทั่วประเทศ จึงถือได้ว่าโรงเรียนวัดบวรนิเวศเป็นโรงเรียนสาธิตในการใช้หลักสูตร เป็นแห่งแรกของประเทศไทย
พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ตั้งลูกเสือขึ้น เมื่อวันที่ 1 กรกฎาคม 2454 ตามระเบียบปกครองลูกเสือของชาติ  โดยเมื่อเดือนพฤศจิกายน 2454 กองลูกเสือโรงเรียนวัดบวรนิเวศตั้งขึ้นในมณฑลกรุงเทพมหานคร เป็นกองร้อยที่ 7
พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ จัดสร้างตึกมนุษยนาควิทยาทาน เพื่อเป็นที่ระลึกให้แก่ พระเจ้าน้องยาเธอกรมหมื่นวชิรญาณวโรรส 2 สิงหาคม พ.ศ. 2467 โดยหลวงสาโรชรัตนนิมานก์ เป็นสถาปนิก โดยตึกมนุษยนาควิทยาทาน ใช้เป็นสถานที่สำหรับการเรียนการสอนของนักเรียนโรงเรียนวัดบวรนิเวศ และโรงเรียนฝึกหัดครูวัดบวรนิเวศ
สัญลักษณ์ > ตราประจำโรงเรียน

ตราสัญลักษณ์ประจำโรงเรียนวัดบวรนิเวศ เป็นรูปอักษรพระปรมาภิไธยย่อ จ.ป.ร. ครอบจุลมงกุฎ ประดิษฐานบนพญานาคสองหัว  มีชื่อโรงเรียน  "บวรนิเวศ" อยู่กลางลำตัวพญานาค
รูปสัญลักษณ์ดังกล่าวมีนัยความหมายดังต่อไปนี้
"จ.ป.ร"  หมายถึงพระปรมาภิไธยย่อของพระบาทสมเด็จพระจุลจอมเกล้าเจ้าอยู่หัว องค์พระราชทานพระบรมราชานุญาตให้จัดตั้งโรงเรียนวัดบวรนิเวศเป็นสาขาของมหามกุฏราชวิทยาลัย ซึ่งย่อมาจากคำว่า มหาจุฬาลงกรณ์ ปรมราชาธิราช
"จุลมงกุฏ"  หรือ"พระเกี้ยว  หมายถึง สมเด็จพระเจ้าลูกยาเธอ เจ้าฟ้าจุฬาลงกรณ์ กรมหมื่นพิฆเนศวรสุรสังกาศ ขณะที่ผนวชและประทับที่วัดบวรนิเวศวิหาร  ซึ่งยังทรงพระเยาว์ยังมิได้เป็นพระมหากษัตริย์   ต่อมาขึ้นครองราชย๋เป็นพระบาทสมเด็จพระจุลจอมเกล้าเจ้าอยู่หัว
"พญานาค"  หมายถึง พระองค์เจ้ามนุษยนาคมานพ  ซึ่งเป็นพระนามเดิมของสมเด็จพระมหาสมณเจ้า  กรมพระยาวชิรญาณวโรรส ผู้ทรงวางรากฐานการศึกษาของโรงเรียนวัดบวรนิเวศพระองค์แรก
สัญลักษณ์ > ต้นไม้ประจำโรงเรียน

ต้นราชพฤกษ์ หรือต้นคูน ออกดอกเป็นช่อสีเหลือง  ต้นราชพฤกษ์ออกดอกบานในช่วงเดือนมีนาคม - เมษายน ตรงกับช่วงเวลาที่นักเรียนจบหลักสูตร มัธยมศึกษาตอนต้น (ม.3) และ มัธยมศึกษาตอนปลาย (ม.6) ปัจจุบันต้นราชพฤกษ์ของโรงเรียนปลูกอยู่ด้านหน้ามุขอรพินทุ์ ตรงข้ามศาลาจตุรมุข
สัญลักษณ์ > สีประจำโรงเรียน

██ สีเหลือง หมายถึง พระพุทธศาสนา ซึ่งสื่อถึงวัดบวรนิเวศวิหารราชวรวิหาร
██ สีดำ หมายถึง ความเข้มแข็ง เด็ดเดี่ยว ของนักเรียนบวรนิเวศ
สัญลักษณ์ > คติพจน์

เรียนดี มีวินัย ใจสะอาด
สัญลักษณ์ > สุภาษิต

ปญฺญา นรานํ รตนํ หมายถึง ปัญญาเป็นรัตนะของนรชน
สัญลักษณ์ > คำขวัญ

"คนดีสีเหลือง-ดำ "[ต้องการอ้างอิง]
"เรียนดี มีวินัย ใจสะอาด"[ต้องการอ้างอิง]
"ลูกนาคาไหว้พระ คารวะครู"[ต้องการอ้างอิง]
ทำเนียบผู้บริหาร

| ลำดับ | รายพระนามและรายนาม | ตำแหน่ง | ระยะเวลาดำรงตำแหน่ง |
| --- | --- | --- | --- |
| 1 | พระเจ้าน้องยาเธอ กรมหมื่นวชิรญาณวโรรส | ผู้จัดการ | พ.ศ. 2436 - พ.ศ. 2451 |
| 2 | พระเขมาพิมุขธรรม พระครูปริตรโกศล | ผู้จัดการ อาจารย์ใหญ่ | พ.ศ. 2445 - พ.ศ. 2451 |
| 3 | ขุนเพิ่มคุณสมบูรณ์ (พลอย) | ครูใหญ่ | พ.ศ. 2451 - พ.ศ. 2455 |
| 4 | ขุนปลูกนิสสัยเหมาะ (สนธิ์) | ครูใหญ่ | พ.ศ. 2455 - พ.ศ. 2457 |
| 5 | หลวงอาจวิชชาสรร (ทอง ชัยปาณี) | ครูใหญ่ | พ.ศ. 2457 - พ.ศ. 2461 |
| 6 | พระยาผดุงวิทยาเสริม (กำจัด พลางกูร) | อาจารย์ใหญ่ | พ.ศ. 2461 - พ.ศ. 2470 |
| 7 | หลวงพิลาศวรรณสาร | อาจารย์ใหญ่ | พ.ศ. 2470 - พ.ศ. 2474 |
| 8 | หลวงวรเวทย์พิสิฐ (วรเวทย์ ศิวะศรียานนท์) | อาจารย์ใหญ่ | พ.ศ. 2474 - พ.ศ. 2475 |
| 9 | พระสอนถูกระบอบ (เรือง หิญชีระนันทน์) | อาจารย์ใหญ่ | พ.ศ. 2475 - พ.ศ. 2476 (วาระที่ 1) |
| 10 | หลวงชาญพิทยกิจ  (เหมียน ปรุณะปุณย์) | อาจารย์ใหญ่ | พ.ศ. 2476   (วาระที่ 1) |
| 11 | ขุนวิศิษฐ์จรรยา | รักษาการครูใหญ่ | พ.ศ. 2476 - พ.ศ. 2477 |
| 9 | พระสอนถูกระบอบ (เรือง หิญชีระนันทน์) | อาจารย์ใหญ่ | พ.ศ. 2477 (วาระที่ 2) |
| 10 | หลวงชาญพิทยกิจ  (เหมียน ปรุณะปุณย์) | อาจารย์ใหญ่ | พ.ศ. 2477 - พ.ศ. 2481 (วาระที่ 2) |
| 12 | หม่อมหลวงพันธ์ ศิริวงศ์ | อาจารย์ใหญ่ | พ.ศ. 2481 - พ.ศ. 2482 |
| 13 | ขุนจรรยาวิสัย | ครูใหญ่ | พ.ศ. 2483 - พ.ศ. 2484 |
| 14 | ขุนวิศาลจรรยา (วิศาล วิศาลจรรยา) | ครูใหญ่ | พ.ศ. 2485 - พ.ศ. 2490 |
| 15 | หลวงศรีภาษะเวทิน (ไล่เต้ก สิริสิงห) | อาจารย์ใหญ่ | พ.ศ. 2490 - พ.ศ. 2504 |
| 16 | นายประยุทธ ทหารแกล้ว | รักษาการอาจารย์ใหญ่ อาจารย์ใหญ่ ผู้อำนวยการโรงเรียน ชั้นพิเศษ | พ.ศ. 2505 - พ.ศ. 2507 พ.ศ. 2507 - พ.ศ. 2516 พ.ศ. 2516 |
| 17 | นางสาวอุไรรัจน์ คชะสุต | รักษาการผู้อำนวยการ ชั้นพิเศษ | พ.ศ. 2516 - พ.ศ. 2517 |
| 18 | นายลัยอาจ ภมะราภา | ผู้อำนวยการโรงเรียน ชั้นพิเศษ | พ.ศ. 2517 - พ.ศ. 2518 |
| 19 | นางรวยรื่น ปทุมไชย | ผู้อำนวยการโรงเรียน ชั้นพิเศษ | พ.ศ. 2518 |
| 20 | นายจรัญ ตาบโกสัย | ผู้อำนวยการโรงเรียน ชั้นพิเศษ | พ.ศ. 2518 - พ.ศ. 2520 |
| 21 | นายสวัสดิ์ ปิ่นสุวรรณ | ผู้อำนวยการ | พ.ศ. 2520 - พ.ศ. 2521 |
| 22 | ว่าที่ ร.ต. ดร. จรัญ โสตถิพันธุ์ | ผู้อำนวยการ | พ.ศ. 2521 - พ.ศ. 2523 |
| 23 | นายอนันต์ คงถาวร | รักษาการผู้อำนวยการ | พ.ศ. 2523 |
| 24 | นายเจริญ วงศ์พันธ์ | ผู้อำนวยการ | พ.ศ. 2523 - พ.ศ. 2526 |
| 25 | นายทิม ผลภาค | ผู้อำนวยการ | พ.ศ. 2526 - พ.ศ. 2529 |
| 26 | นายนพคุณ ทรงชาติ | ผู้อำนวยการ | พ.ศ. 2529 - พ.ศ. 2535 |
| 27 | นายครรชิต ตรานุชรัตน์ | ผู้อำนวยการ | พ.ศ. 2535 - พ.ศ. 2539 |
| 28 | นายบุญยัง แสงวิรุณ | ผู้อำนวยการ | พ.ศ. 2539 |
| 29 | นายวิกรม ชุมสาย ณ อยุธยา | ผู้อำนวยการ | พ.ศ. 2539 - พ.ศ. 2540 |
| 30 | นายฉลอง มีขันทอง | ผู้อำนวยการ | พ.ศ. 2540 - พ.ศ. 2542 |
| 31 | นายอำนาจ ผิวขำ | ผู้อำนวยการ | พ.ศ. 2542 - พ.ศ. 2544 |
| 32 | นายสุธน คุ้มสลุด | ผู้อำนวยการ | พ.ศ. 2544 - พ.ศ. 2546 |
| 33 | นายไพรัช กรบงกชมาศ | ผู้อำนวยการ | พ.ศ. 2546 - พ.ศ. 2549 |
| 34 | นายธวัชชัย ชัยเพชระกุล | ผู้อำนวยการ | พ.ศ. 2549 - พ.ศ. 2554 |
| 35 | นายชาญณรงค์ แก้วเล็ก | ผู้อำนวยการ | พ.ศ. 2554 - พ.ศ. 2558 |
| 36 | นางเพลินใจ พฤกษชาติรัตน์ | ผู้อำนวยการ | พ.ศ. 2559 - พ.ศ. 2562 |
| 37 | นายเขษมชาติ อารีมิตร | ผู้อำนวยการ | พ.ศ. 2562 - พ.ศ. 2567 |
| 38 | นางสาวสุญาดา เฮงชัยโย | ผู้อำนวยการ | พ.ศ. 2568 - ปัจจุบัน |
ระบบการปกครองนักเรียน

โรงเรียนวัดบวรนิเวศจัดระบบการปกครองนักเรียนออกเป็น 5 คณะ ดังนี้
คณะวชิรญาณวงศ์ สีประจำคณะ ██ สีม่วง
คณะดำรงธรรมี สีประจำคณะ ██ สีฟ้า
คณะรังษีสังวร สีประจำคณะ ██ สีเขียว
คณะบวรนาคินทร์ สีประจำคณะ ██ สีแสด
คณะอรพินทุ์พิสุทธิ์ สีประจำคณะ ██ สีน้ำเงิน
บุคคลสำคัญของโรงเรียน > พระนามและนามอาจารย์ของโรงเรียนวัดบวรนิเวศ

สมเด็จพระมหาสมณเจ้า กรมพระยาวชิรญาณวโรรส สมเด็จพระสังฆราชพระองค์ที่ 10 แห่งกรุงรัตนโกสินทร์ ทรงเป็นผู้จัดการพระองค์แรกของโรงเรียนวัดบวรนิเวศวิหาร
สมเด็จพระสังฆราชเจ้า กรมหลวงวชิรญาณวงศ์ สมเด็จพระสังฆราชพระองค์ที่ 13 แห่งกรุงรัตนโกสินทร์ ทรงเป็นเปรียญครูองค์ที่ 2 ของโรงเรียนวัดบวรนิเวศวิหาร
สมเด็จพระสังฆราชเจ้า กรมหลวงวชิรญาณสังวร สมเด็จพระสังฆราชพระองค์ที่ 19 แห่งกรุงรัตนโกสินทร์ องค์อุปถัมถ์โรงเรียน
หลวงประดิษฐไพเราะ (ศร ศิลปบรรเลง)[ต้องการอ้างอิง]
คุณหญิงชิ้น ศิลปบรรเลง ศิลปินแห่งชาติสาขาศิลปะการแสดง (ดนตรีไทย) ประจำปีพุทธศักราช 2530  ผู้ก่อตั้งวงดนตรีโรงเรียนวัดบวรนิเวศ
มัณฑนา บุนนาค หม่อมในหม่อมเจ้าทิพยฉัตร ฉัตรชัย
ดูเพิ่ม: รายนามบุคคลสำคัญจากโรงเรียนวัดบวรนิเวศ
บุคคลสำคัญของโรงเรียน > รายนามบุคคลสำคัญจากโรงเรียนวัดบวรนิเวศ

ศาสตราจารย์ ประภาศน์ อวยชัย อดีตอธิการบดีมหาวิทยาลัยธรรมศาสตร์ และอดีตรัฐมนตรีว่าการกระทรวงยุติธรรม
ศาสตราจารย์ รังสรรค์ ธนะพรพันธุ์ เมธีวิจัยอาวุโส สำนักงานกองทุนสนับสนุนการวิจัย (สกว.) และนักวิจัยดีเด่นแห่งชาติ สาขาเศรษฐศาสตร์ สำนักงานคณะกรรมการวิจัยแห่งชาติ ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์
ศาสตราจารย์พิเศษจรัญ ภักดีธนากุล ตุลาการศาลรัฐธรรมนูญ อดีตปลัดกระทรวงยุติธรรมและผู้พิพากษาศาลยุติธรรม
ชัช ชลวร ตุลาการศาลรัฐธรรมนูญ ,อดีตประธานศาลรัฐธรรมนูญ อดีตประธานแผนกคดีเยาวชนและครอบครัวในศาลฎีกา
จารุพงศ์ เรืองสุวรรณ รัฐมนตรีว่าการกระทรวงมหาดไทย และหัวหน้าพรรคเพื่อไทย อดีตรัฐมนตรีว่าการกระทรวงคมนาคม
พลเอกมนตรี ศุภาพร อดีตประธานกรรมการ บริษัท ทีโอที จำกัด (มหาชน)
พลโท ภัทรพล รักษนคร ผู้ทรงคุณวุฒิพิเศษกองทัพบก
รอง เค้ามูลคดี นักแสดงอาวุโส และนักพากย์
อริสมันต์ พงศ์เรืองรอง อดีตนักร้อง, นักการเมือง เป็นอดีตสมาชิกสภาผู้แทนราษฎรกรุงเทพมหานคร
ทองภูมิ สิริพิพัฒน์ นักแสดง, พิธีกร และนายแบบไทย
พลเอก นิพนธ์ สีตบุตร นายกสมาคมศิษย์เก่าบวรนิเวศ
พลเอก สวัสดิ์ ทัศนา อดีตผู้ช่วยเจ้ากรมเสมียนตรา กระทรวงกลาโหม, อดีตรองผู้อำนวยการองค์การสงเคราะห์ทหารผ่านศึก และผู้ทรงคุณวุฒิพิเศษ กระทรวงกลาโหม
พลเอก อภิรัชต์ คงสมพงษ์ อดีตรองแม่ทัพภาคที่ 1, สมาชิกสภานิติบัญญัติแห่งชาติ ผู้ช่วยผู้บัญชาการทหารบก และผู้บัญชาการทหารบก ปัจจุบันดำรงตำแหน่ง รองเลขาธิการพระราชวัง
พันตำรวจโท บุญเลิศ เลิศปรีชา อดีตสมาชิกสภาผู้แทนราษฎรจังหวัดนครนายก รัฐมนตรีช่วยว่าการกระทรวงมหาดไทย
นายแพทย์ ประพนธ์ ตั้งศรีเกียรติกุล อดีตรองอธิบดีกรมการแพทย์ กระทรวงสาธารณสุข ผู้ตรวจราชการกระทรวงสาธารณสุข เขต 10 รองปลัดกระทรวงสาธารณสุข ผู้ช่วยรัฐมนตรีประจำสำนักนายกรัฐมนตรี และคณะที่ปรึกษารองนายกรัฐมนตรีและรัฐมนตรีว่าการกระทรวงสาธารณสุข
นายเขมชาติ จิวประสาท อดีตผู้ตรวจราชการกรมประมง กระทรวงเกษตรและสหกรณ์
นายวิมล จันทรโรทัย อดีตรองปลัดกระทรวงเกษตรและสหกรณ์ และอดีตอธิบดีกรมประมง กระทรวงเกษตรและสหกรณ์
ดูเพิ่ม: รายนามบุคคลสำคัญจากโรงเรียนวัดบวรนิเวศ
สหมงคลฟิล์ม อินเตอร์เนชั่นแนล

| --- | --- |

ประเภท: บริษัทจำกัด
อุตสาหกรรม: ภาพยนตร์
ก่อตั้ง: 4 สิงหาคม พ.ศ. 2513
สำนักงานใหญ่: 55/5 ซอยพหลโยธิน 2 ถนนพหลโยธิน แขวงสามเสนใน เขตพญาไท กรุงเทพมหานคร
บุคลากรหลัก: สมศักดิ์ เตชะรัตนประเสริฐ อัครพล เตชะรัตนประเสริฐ
เจ้าของ: สมศักดิ์ เตชะรัตนประเสริฐ
บริษัทในเครือ: มงคลภาพยนตร์ มงคลเมเจอร์ โรงภาพยนตร์เฮ้าส์ อาร์ซีเอ มงคลการละคร
เว็บไซต์: http://www.sahamongkolfilm.com/ 
บริษัท สหมงคลฟิล์ม อินเตอร์เนชั่นแนล จำกัด เป็นบริษัทธุรกิจผู้สร้างและจัดจำหน่ายภาพยนตร์ไทยรายใหญ่ นอกจากนี้ยังเป็นผู้นำเข้าภาพยนตร์จากต่างประเทศ อาทิ ภาพยนตร์ฮ่องกง, ภาพยนตร์ฮอลลีวูด ก่อตั้งและบริหารงานโดย สมศักดิ์ เตชะรัตนประเสริฐ ตั้งแต่ 4 สิงหาคม พ.ศ. 2513 ปัจจุบันตั้งอยู่ที่เลขที่ 55/5 ซอยพหลโยธิน 2 ถนนพหลโยธิน แขวงสามเสนใน เขตพญาไท กรุงเทพมหานคร 10400 บริษัทย่อยของมงคลฟิล์มที่ทำหน้าที่จัดจำหน่ายภาพยนตร์ มีชื่อว่า มงคลเมเจอร์ และ มงคลภาพยนตร์
นอกจากนี้ บริษัทฯ ยังก่อตั้งบริษัท ไทย มงคล มัลติมีเดีย จำกัด ดำเนินเปิดระบบสัญญาณดาวเทียม C-BAND และผลิตรายการเคเบิลทีวีผ่านระบบดาวเทียม ภายใต้ชื่อ มงคล แชนแนล และบริษัท มงคลการละคร จำกัด เป็นผู้ผลิตละครซิทคอม
ประวัติ

บริษัท สหมงมงคลฟิล์ม อินเตอร์เนชั่นแนล จำกัดก่อตั้งเมื่อ 4 สิงหาคม พ.ศ. 2513 ก่อนหน้านี้ได้ทำธุรกิจเกี่ยวกับการจำหน่ายภาพยนตร์ และเมื่อเล็งเห็นถึงช่องทางที่เปิดกว้างมากขึ้น และความเป็นนักธุรกิจในสายเลือด สมศักดิ์ เตชะรัตนประเสริฐ จึงได้ลงทุนสร้างภาพยนตร์ไทย พร้อมกันนั้นยังได้นำเข้าภาพยนตร์จากต่างประเทศไม่ว่าจะเป็นภาพยนตร์ฟอร์มใหญ่จากฮ่องกง ที่สร้างชื่อเสียงให้บริษัทเป็นที่รู้จักของคนไทยและเป็นตัวแทนใหญ่ในการนำเข้าภาพยนตร์จีนฟอร์มยักษ์ ไม่ว่าจะเป็นหนังของ เฉินหลงทุกเรื่อง หรือแม้แต่หนังของโจวซิงฉือ หลายเรื่องที่ผ่านมาก็เป็นลิขสิทธิ์ของบริษัททั้งนั้น ทำให้บริษัทเจริญก้าวหน้าอย่างรวดเร็วและยืนหยัดมาได้ถึงปัจจุบัน จนถึงยุคปัจจุบันที่ประเทศไทยได้มีการส่งเสริมสนับสนุนภาพยนตร์ไทยมากขึ้น บริษัทจึงได้พยายามสร้างสรรค์ผลงานและให้การสนับสนุน ผลักดันภาพยนตร์ไทยให้ก้าวไปสู่ความเป็นสากล ทางบริษัทยังเป็นตัวแทนในการนำเข้าภาพยนตร์ฟอร์มยักษ์จากฮอลลีวูด มาให้แก่ผู้ชม
ปัจจุบัน สหมงคลฟิล์ม อินเตอร์เนชั่นแนล มีการขยายการบริหารออกเป็นหลายฝ่ายโดยเฉพาะด้านภาพยนตร์ ซึ่งบริษัทลงทุนสร้างภาพยนตร์ไทยเอง และยังเป็นตัวแทนนำเข้าภาพยนตร์จากต่างประเทศอีกด้วย ดังนั้น เพื่อการบริหารงานที่มีประสิทธิภาพ จึงได้ทำการแบ่งการบริหารงานด้านภาพยนตร์แต่ละประเทศออกมาภายใต้ชื่อดังต่อไปนี้
สหมงคลฟิล์ม อินเตอร์เนชั่นแนล Sahamongkolfilm International
มงคลภาพยนตร์ Mongkol Cinema
มงคลเมเจอร์ Mongkol Major
โรงภาพยนตร์เฮาส์ อาร์ซีเอ House RCA (ปัจจุบันย้ายไปอยู่ที่สามย่านมิตรทาวน์ และเปลี่ยนชื่อเป็น "เฮาส์ สามย่าน" House Samyan)
มงคลการละคร (ผลิตละครโทรทัศน์ให้กับ ช่อง 7 ปัจจุบัน​เปลี่ยน​ชื่อ​เป็น​ “มงคลดี”​)
บุคคลสำคัญ > บุคลากรหลัก

สมศักดิ์ เตชะรัตนประเสริฐ
เตือนใจ เตชะรัตนประเสริฐ
อวิกา เตชะรัตนประเสริฐ
จาตุศม เตชะรัตนประเสริฐ
ชมศจี เตชะรัตนประเสริฐ
อัครพล เตชะรัตนประเสริฐ
กิลเบิร์ด หลิม
บุคคลสำคัญ > ผู้กำกับภาพยนตร์

| --- | --- |
 เพ็ชรทาย วงษ์คำเหลา (ปัจจุบันย้ายไปกำกับในค่าย M Pictures)  สุรสีห์ ผาธรรม  พิง ลำพระเพลิง  ยุทธเลิศ สิปปภาค  ปรัชญา ปิ่นแก้ว  ชูเกียรติ ศักดิ์วีระกุล  ราเชนทร์ ลิ้มตระกูล  บัณฑิต ทองดี  นนทรีย์ นิมิบุตร  วิโรจน์ ทองชิว  พาณิชย์ สดสี  เชิด ทรงศรี  หม่อมเจ้าชาตรีเฉลิม ยุคล  หม่อมหลวงพันธุ์เทวนพ เทวกุล (เสียชีวิตแล้ว)  บิณฑ์ บรรลือฤทธิ์:  วรเวช ดานุวงศ์  ภาคภูมิ วงษ์จินดา  คงเดช จาตุรันต์รัศมี  ทรนง ศรีเชื้อ  ธนิตย์ จิตนุกูล  บรรจง สินธนมงคลกุล  มานพ อุดมเดช  มรกต แก้วธานี  เฉลิม วงค์พิมพ์  พันนา ฤทธิไกร (เสียชีวิต​แล้ว)​  ผอูน จันทรศิริ  พันคำ  ปัญจพงศ์ คงคาน้อย  ฯลฯ
บุคคลสำคัญ > นักแสดงหลัก

| --- | --- |
 มาริโอ้ เมาเร่อ  พิมพ์ชนก ลือวิเศษไพบูลย์  สุดารัตน์ บุตรพรม  พงศ์พิชญ์ ปรีชาบริสุทธิ์กุล  สะอาด เปี่ยมพงศ์สานต์  สินจัย เปล่งพานิช  หม่ำ จ๊กมก  เรย์ แมคโดนัลด์  ศรัณยู วงษ์กระจ่าง  ฉัตรชัย เปล่งพานิช  จีจ้า ญาณิน  ชูพงษ์ ช่างปรุง  พงษ์พัฒน์ วชิรบรรจง  เฌอมาลย์ บุญยศักดิ์  นวรัตน์ เตชะรัตนประเสริฐ  จอห์นนี่ เหงียน  สรพงษ์ ชาตรี:  อนันดา เอเวอริงแฮม  รฐา โพธิ์งาม  อรัญญา นามวงศ์  สมบัติ เมทะนี  ไพโรจน์ ใจสิงห์  กรุง ศรีวิไล  ลีโอ พุฒ  ชาคริต แย้มนาม  ภัสสร คงมีสุข  ชูศักดิ์ เอี่ยมสุข  เท่ง เถิดเทิง  ปรางทอง ชั่งธรรม  พันนา ฤทธิไกร  อาภา ภาวิไล  นาธาน โจนส์  รุ้งลาวัลย์ โทนะหงษา  พลอย ศรนรินทร์
ผลงานภาพยนตร์

บทความหลัก: รายชื่อภาพยนตร์ของสหมงคลฟิล์ม อินเตอร์เนชั่นแนล
ช่องดาวเทียมและเคเบิลทีวี

มงคล แชนแนล
ดูเพิ่ม

บาแรมยู
รายชื่อภาพยนตร์ของสหมงคลฟิล์ม อินเตอร์เนชั่นแนล
รายชื่อภาพยนตร์ของมงคลภาพยนตร์
รายชื่อภาพยนตร์ของมงคลเมเจอร์
แหล่งข้อมูลอื่น

เว็บไซต์ทางการ
สหมงคลฟิล์ม อินเตอร์เนชั่นแนล ที่เอกซ์ (ทวิตเตอร์)
สหมงคลฟิล์ม อินเตอร์เนชั่นแนล ที่ เฟซบุ๊ก
Line TV[ลิงก์เสีย]
สหมงคลฟิล์ม อินเตอร์เนชั่นแนล ที่อินสตาแกรม
| ด ค กบริษัทภาพยนตร์ไทย |
| --- | --- |
บริษัทหลัก:  จีดีเอช  พระนครฟิลม์  ไฟว์สตาร์โปรดักชั่น  สหมงคลฟิล์ม  เอ็ม สตูดิโอ เอ็ม เทอร์ตี้ไนน์  ทาเลนต์ วัน  ทรานส์ฟอร์เมชั่น ฟิล์ม  ซีเจ เมเจอร์  ไท เมเจอร์  รฤก โปรดั๊กชั่น  บีอีซี-เมเจอร์ จอยน์ ฟิล์ม  เนรมิตรหนังฟิล์ม  วันดี พิคเจอร์ส 
บริษัทอื่น ๆ:  กันตนา  เวิร์คพอยท์ พิคเจอร์ส  ไอแอม ฟิลม์  บาแรมยู  ไอยราฟิล์ม  โกลเด้น เอ เอ็นเตอร์เทนเมนท์  คัม ออน สวีท  ซาก้า สตูดิโอ  เซย์แคช ฟิล์มส  บั้งไฟ ฟิล์ม  พร้อมมิตร โปรดักชั่น  โมโนฟิล์ม  ยิ้มแย้ม  ไนท์เอดจ์ พิคเจอร์ส  อาริยาฟิล์ม  ไทบ้าน สตูดิโอ  ทองคำฟิล์ม  เลเซอร์แคท  เวฟ พิคเจอร์ส  โอเรียนทัล อายส์  คาร์แมนไลน์สตูดิโอ 
บริษัทในอดีต:  แกรมมี่ภาพยนตร์  จีเอ็มเอ็ม พิคเจอร์  จีทีเอช  ไท เอ็นเตอร์เทนเมนต์  ทเว็นตี้จูน เอนเตอร์เทนเมนท์  ที โมเมนต์  นนทนันท์ เอ็นเตอร์เทนเม้นท์  ฟิล์มบางกอก  ลักษ์ ฟิล์ม  อาร์เอสฟิล์ม  โอเรียลเต็ล อาร์ตติส  ไชโยโปรดักชั่นส์ 
 หมวดหมู่
กระดังงาจีน

| กระดังงาจีน |
| --- | --- |

ดอกของต้นกระดังงาจีน

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: แมกโนลิด Magnoliids
อันดับ:: อันดับจำปา 
วงศ์:: วงศ์กระดังงา 
สกุล:: สกุลการเวก  (L.f.) Bhandari
สปีชีส์:: Artabotrys hexapetalus
ชื่อทวินาม
Artabotrys hexapetalus (L.f.) Bhandari

ชื่อพ้อง
 รายการ Annona hexapetala  L.f. Annona uncinata  Lam. Anona uncinata  Lam. Artabotrys hamatus  (Dunal) Blume Artabotrys intermedius  Hassk. Artabotrys odoratissimus  R.Br. Artabotrys uncata  (Lour.) Baill. Artabotrys uncatus  (Lour.) Baill. Artabotrys uncinatus  (Lam.) Merr. Unona esculenta  Dunal Unona hamata  Blume Unona uncata (Lour.) Dunal Unona uncinata  Dunal Uvaria esculenta  Roxb. ex Rottler Uvaria hamata  Roxb. Uvaria odoratissima  Roxb. Uvaria uncata  Lour.
กระดังงาจีน (ชื่อวิทยาศาสตร์: Artabotrys hexapetalus) เป็นไม้พุ่มที่พบในอินเดียไปจนถึงพม่า จีนตอนใต้ และไต้หวัน เป็นดอกไม้ที่มีชื่อเสียงในด้านกลิ่นหอมอันโดดเด่น ดอกสีเหลืองของพืชชนิดนี้มีกลิ่นที่หอมมาก ดอกมีสีเขียวในช่วงแรกและเปลี่ยนเป็นสีเหลืองตามอายุที่เพิ่มขึ้น ดอกมีกลิ่นหอมหวานและติดทนนาน เมื่อยังมีอายุไม่มากจะเป็นไม้พุ่มและจะกลายเป็นไม้เลื้อยเมื่อสูงได้ประมาณ 2 เมตร
กระดังงาจีนเป็นไม้เลื้อยขนาดใหญ่หรือไม้รอเลื้อยกึ่งพุ่ม มีถิ่นกำเนิดในจีนตอนใต้ พม่า ฟิลิปปินส์ และอินเดีย ดอกออกเป็นตาซอกใบเดี่ยว ๆ หรือออกเป็นกระจุก 2-3 ดอก เมื่อสุกจะมีสีเหลืองแกมเขียว และมีกลิ่นหอมแรงคล้ายผลขนุนสุก ดังนั้นจึงเป็นที่มาของชื่อในภาษาเบงกอล คือ Kanthali champa หรือ ขนุนจำปา ซึ่งกระดังงาจีนนั้นออกดอกเกือบทั้งปี แต่จะออกมากขึ้นในช่วงฤดูร้อนและฤดูฝน และไม่เหมาะสำหรับสวนขนาดเล็กเพราะต้นมีขนาดใหญ่ จำเป็นต้องตัดแต่งกิ่งเพื่อให้คงรูป โดยการขยายพันธุ์จากการเพาะเมล็ดหรือการทาบกิ่ง
แกลเลอรี่

ผลต้นกระดังงาจีน
ใบต้นกระดังงาจีน
ขอเกี่ยวของต้นกระดังงาจีน
ต้นกระดังงาจีน
ดูเพิ่ม

กระดังงา (Cananga odorata)
สายหยุด (Desmos chinensis)
แหล่งข้อมูลอื่น

Photos
Description with sketch
Description
| การแยกแยะหน่วยอนุกรมวิธาน |
| --- | --- |
Artabotrys hexapetalus:  Wikidata: Q8287860  Wikispecies: Artabotrys hexapetalus  APDB: 205644  BioLib: 195950  EoL: 1054167  EPPO: BTBHE  FNA: 200008511  FoC: 200008511  GBIF: 3154909  GRIN: 412241  iNaturalist: 427958  IPNI: 72395-1  IRMNG: 11428169  ITIS: 507570  NCBI: 225833  PalDat: Artabotrys_hexapetalus  Plant List: kew-2653287  PLANTS: ARHE11  POWO: urn:lsid:ipni.org:names:72395-1  Tropicos: 1600003 
Annona hexapetala:  Wikidata: Q38424601  GBIF: 5407049  GRIN: 414373  IPNI: 72218-1  IRMNG: 11421597  ITIS: 18096  POWO: urn:lsid:ipni.org:names:72218-1  Tropicos: 1601435
เทวทูตแห่งโลกมืด

| --- | --- |
เทวทูตแห่งโลกมืด
โปสเตอร์ในญี่ปุ่น
終わりのセラフ (Owari no Serafu)
แนว: ต่อสู้, ดาร์กแฟนตาซี, ดรามา
มังงะ
เขียนโดย: ทะกะยะ คะงะมิ
วาดภาพโดย: ยะมะโตะ ยะมะโมะโตะ
สำนักพิมพ์:  ชูเอชะ    Viz Media    สยามอินเตอร์คอมมิกส์
นิตยสาร: Jump Square
กลุ่มเป้าหมาย: โชเน็ง
ตีพิมพ์ตั้งแต่: 3 กันยายน 2555 – ปัจจุบัน
จำนวนเล่ม: 20
ไลต์โนเวล
Seraph of the End: Guren Ichinose's Catastrophe at 16
เขียนโดย: ทะกะยะ คะงะมิ
วาดภาพโดย: ยะมะโตะ ยะมะโมะโตะ
สำนักพิมพ์:  โคดันชะ
กลุ่มเป้าหมาย: ชาย
ตีพิมพ์ตั้งแต่: มกราคม 2556 – ปัจจุบัน
จำนวนเล่ม: 5
อนิเมะโทรทัศน์
กำกับโดย: ไดซุเกะ โทะกุโดะ
อำนวยการสร้างโดย: NBCUniversal Entertainment Japan
เขียนบทโดย: ฮิโระชิ เซะโกะ
ดนตรีโดย: ฮิโระยุกิ ซะวะโนะ ทะกะฟุมิ วะดะ อะซะมิ ทะชิบะนะ เมะงุมิ ชิระอิชิ Sony Music Entertainment Japan
สตูดิโอ: Wit Studio
เครือข่าย: Tokyo MX, MBS, TVA, BS11, AT-X, TV Asahi Channel 1
ฉาย:  4 เมษายน 2558  –  26 ธันวาคม 2558
ตอน: 24 ตอน
เทวทูตแห่งโลกมืด (ญี่ปุ่น: 終わりのセラフ; โรมาจิ: โอะวะริ โนะ เซะราฟุ) หรือ เซราฟแห่งจุดจบ เป็นมังงะ ดาร์กแฟนตาซี เขียนโดย ทะกะยะ คะงะมิ ตีพิมพ์โดยสำนักพิมพ์ชูเอชะบนนิตยสารจั้มสแควร์ และรูปแบบภาษาอังกฤษโดย Viz Media บนนิตยสารโชเน็งจัมป์รายสัปดาห์ ประกาศการทำในรูปแบบอนิเมะเมื่อ 28 สิงหาคม 2557 โดย NBCUniversal Entertainment Japan ออกอากาศครึ่งแรกแรกในญี่ปุ่นเมื่อ 4 เมษายน 2558 และจะออกอากาศครึ่งหลังในเดือนตุลาคม 2558